

**Bonyhád Város Önkormányzata**

**ELŐTERJESZTÉS**

Bonyhád Város Képviselő – testületének 2017. augusztus 31. nap

rendes/rendkívüli testületi ülésére

|  |  |
| --- | --- |
| Tárgy: | Behajtási engedélyek kiadásának és  felhasználásának rendjéről szóló rendelet megalkotása |
| Előterjesztő: | Kozma Anikó osztályvezető |
| Előterjesztést készítette: | Kozma Anikó |
| Előterjesztés száma: | 153. sz. |
| Előzetesen tárgyalja: | Humán Bizottság  Pénzügyi Ellenőrző és Gazdasági Bizottság |
| Melléklet: | 1 db |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

Tisztelt Képviselő-testület!

A közúti közlekedésről szóló 1988. évi I. törvény 3.§ (1) bekezdésében, 34. § (2) bekezdésében, az utak forgalomszabályozásáról és a közúti jelzések elhelyezéséről szóló 20/1984. (XII. 21.) KM. rendelet 2.§ (1) bekezdésében meghatározott feladatkörében eljárva az Önkormányzat törzsvagyonának részét képező helyi közutak és műtárgyaik állagának megóvása, fenntartása és a helyi közutakon való biztonságos közlekedés biztosítása céljából, illetve a környezet nyugalmának és a lakosság pihenéshez való jogának biztosítása érdekében a helyi közutakon történő súlykorlátozást vezethető be.

Önkormányzatunk korábban már a város egyes részein 5 tonnás súlykorlátozást, majd 2017. július 6-án 15 tonnás súlykorlátozást vezetett be a Kossuth utca- Árpád utca- Forberger utcában, valamint a dr Kolta László utca- Bezerédj utca- Kossuth utca elé, illetve a Katona- Mátyás király- Perczel utca vége irányába az átmenő teherforgalom csökkentése, megszüntetése érdekében.

A helyi közutakon a tilalmat a „Súlykorlátozás” –a táblán megjelölt 15 tonnánál nagyobb össztömegű járművel (járműszerelvénnyel) közlekedni tilos – közlekedési tábla kihelyezésével jeleztük. A súlykorlátozó tábla alá a „Kivéve engedéllyel” kiegészítő tábla került.

Ezzel a nehéz járművek közlekedése az országos közutakra terelődik. A helyi vállalkozások járművei, valamint a lakosság felé szállító nehezebb járművek közlekedéséhez igénybe vehető továbbra is a behajtási engedély.

A behajtási engedély kiadásának és felhasználásának rendjét önkormányzati rendelettel javaslom szabályozni.

**Részletes indokolás a rendelet tervezethez**

A R. 1. §-ához: Általános rendelkezés, a rendelet hatályát rögzíti.

A R. 2. §-ához: A behajtási engedély használatának tényét rögzíti.

A R. 3. §-ához: A behajtási engedély kiadásának általános szabályai, a hatáskör címzettje

A R. 4. §-ához: A kérelem benyújtásának szabályai, a kérelem tartalma.

A R. 5. §-ához: Az engedély kiadását szabályozza, az engedély tartalmát részletezi.

A R. 6. §-ához: Az engedély használatának szabályai.

A R. 7. §-ához: Hatályba léptető rendelkezés.

A R. 1. melléklete: Kérelem nyomtatvány

Bonyhád, 2017. augusztus 23.

Tisztelettel:

Kozma Anikó

**Bonyhád Város Önkormányzata Képviselő- testületének**

**…..../2017(……) önkormányzati rendelete**

az önkormányzati tulajdonú utakon a behajtási engedélyek kiadásának és

felhasználásának rendjéről

Bonyhád Város Önkormányzatának Képviselő-testülete az Alaptörvény 32. cikk (1) bekezdés a) és e) pontjaiban kapott felhatalmazás, és a (2) bekezdésben, valamint a Magyarország helyi önkormányzatairól szóló többször módosított 2011 évi CLXXXIX. Tv. 13. § (1) bekezdés 2. pontjában, és a közúti közlekedésről szóló, többször módosított 1988. évi I. tv. 8.§ (1) bekezdés a) 1. pontjában meghatározott feladatkörében eljárva - a Szervezeti és Működési Szabályzatról szóló 5/2015.(III.27.) önkormányzati rendelet 1. melléklet II.33 . pontjában meghatározott feladatkörében eljáró Pénzügyi Ellenőrző és Gazdasági Bizottság véleményének kikérésével *az Önkormányzat tulajdonában és kezelésében lévő helyi közutak állapotának védelme illetve a helyi közutakon a biztonságos közlekedés feltételeinek, a környezet nyugalmának és a lakosság pihenéshez való jogának biztosítása érdekében* a következőket rendeli el:

1. **A rendelet hatálya**

1.§ (1) A rendelet hatálya Bonyhád Város közigazgatási területén a közúti közlekedés szabályairól szóló 1/1975.(II.5.) KPM-BM együttes rendelet (a továbbiakban: Kresz) 14 § (1) bekezdés l) pontja (súlykorlátozás) szerinti jelzőtáblával védett önkormányzati utakra terjed ki.

(2) A rendelet hatálya nem terjed ki

a) a Kresz 49. és 50. §-a szerinti megkülönböztető és figyelmeztető jelzést használó járművekre

b) az élet- és vagyonbiztonság védelme érdekében behajtó gépjárművekre

c) Bonyhád Város Önkormányzatának, valamint a Bonycom NKft, a Fűtőmű Kft és a Bonyhád Városi Mezőgazdasági Kft tulajdonában álló gépkocsikra.

1. **A behajtási engedély**

2.§ (1) A rendelet hatálya alá tartozó gépjárművel Bonyhád város közigazgatási területén az önkormányzati tulajdonban álló közutakon csak behajtási engedéllyel lehet közlekedni.

(2) A rendelet hatálya alá tartozó közutakon a tilalmat a „Súlykorlátozás” – közlekedési tábla jelzi, „Kivéve engedéllyel” kiegészítő táblával.

3.§ (1) A korlátozással terhelt önkormányzati kezelésben lévő közutakon a korlátozásban előírt össztömeget meghaladó gépjárművek behajtásához a közútkezelő hozzájárulása szükséges. A közútkezelői hozzájárulást (továbbiakban: behajtási engedély ) a helyi közút kezelője nevében a Jegyző adja ki.

(2) A Jegyző a behajtási engedélyben előírja azokat a feltételeket, amelyek a gépjármű közlekedése során biztosítják a helyi közút és tartozékainak védelmét.

(3) A Jegyző a behajtási engedély kiadását elutasíthatja, ha a korlátozással terhelt útra 15 tonna össztömeget elérő vagy azt meghaladó össztömegű gépjárműre kérnek engedélyt, és a helyi közút teherbírása és állapota alapján nem alkalmas arra, hogy 15 tonna vagy azt meghaladó össztömegű gépjármű azon közlekedjék.

(4) A Jegyző a behajtási engedély kiadását vagy elutasítását megelőzően műszaki szakvéleményt kérhet, hogy a helyi közút teherbírása vagy állapota alapján alkalmas-e a 15 tonnát elérő vagy azt meghaladó össztömegű gépjármű közlekedésére.

(5) A Jegyző a behajtási engedélyt visszavonja, ha az engedélyes a hozzájárulásban foglalt kikötéseket megsérti.

(6) A behajtási engedély jogosultja az általa használt útszakaszban történt károkozást köteles megtéríteni.

**3. A kérelem tartalma és benyújtásának szabályai**

**4. §** (1) Az e rendeletben meghatározott behajtási engedély kiadása iránti kérelmet írásban, az 1. melléklet szerinti nyomtatványon lehet benyújtani.

(2) Az engedély kiadása iránti kérelemben pontosan meg kell jelölni:

a) a kérelmező nevét, címét, elérhetőségét,

b) a forgalmi engedély jogosultjának nevét, címét/székhelyét, elérhetőségét,

c) a gépjármű hatósági jelzését (forgalmi rendszámát); amennyiben a járművet – a vonatkozó jogszabályok szerint – nem kell ellátni hatósági jelzéssel, úgy azt más azonosításra alkalmas módon kell meghatározni,

d) a tehergépjármű típusát, össztömegét,

e) a célállomást, ahová a kérelmező a behajtási engedélyt kéri,

f) a behajtási engedély érvényességének kért időtartamát,

g) a behajtási engedély kérésének indokát.

(3) Amennyiben egy kérelmező több gépjárműre vonatkozóan nyújt be kérelmet, a behajtási engedély kiadása feltételeinek mindegyik gépjárműre vonatkozóan külön - külön kell fennállnia.

(4) Az engedély egy kijelölt útvonalra, vagy teljes úthálózatra kérhető.

**4. Az engedély kiadása, tartalma**

5. § (1) A Jegyző a kérelmet megvizsgálja és amennyiben az a rendelet előírásainak megfelel, azt 8 napon belül elbírálja.

(2) A behajtási engedély tartalmazza:

1. a jármű pontos megjelölését forgalmi rendszámmal vagy más, azonosításra alkalmas módon,
2. a forgalmi engedélyben üzembentartóként (tulajdonosként) feltüntetett személy nevét és lakóhelyét (székhelyét),
3. a rendelet azon rendelkezését, mely alapján az engedély kiadásra került,
4. az engedély érvényességi idejét,
5. a súlykorlátozással érintett út, útszakasz meghatározását, melyre az engedély érvényes.

(3) A behajtási engedély a rendeletben meghatározottak szerint lehet eseti (1 napra), vagy határozott időre szóló. Az engedély legfeljebb egy évre adható ki.

(4) Rendszám nélküli behajtási engedély olyan esetekben igényelhető, mikor a kérelmező konkrét forgalmi rendszámot és gépjárműtípust nem tud meghatározni, vagy ha azok folyamatosan változnak. Rendszám nélküli behajtási engedély több gépjárműre is érvényes lehet, ha azonosításra alkalmas jelzéssel ellátott a gépjármű és menetlevéllel igazolni tudja a behajtás jogosságát. Ezen engedély típus csak indokolt esetben adható.

**5. Az engedély használata**

6. § (1) Az engedély csak az abban meghatározott járművel való közlekedésre használható fel, más járműre nem érvényes.

(2) Az engedély csak az abban meghatározott korlátozás alá eső közterületre történő behajtásra jogosít fel.

(3) A behajtási engedélyt a gépjármű vezetője köteles magánál tartani és az ellenőrzést végző személynek kérésre bemutatni.

**6. Záró rendelkezések**

7. § Ez a rendelet a kihirdetését követő napon lép hatályba, rendelkezéseit a hatályba lépése . október 1. után induló ügyekben kell alkalmazni.

|  |  |
| --- | --- |
| Filóné Ferencz Ibolya | Dr Puskásné Dr Szeghy Petra Nóra |
| polgármester | jegyző |

Kihirdetési záradék:

A kihirdetés napja:

1. számú melléklet a ……../2017. (……...) önkormányzati rendelethez

**Behajtási engedély kérelem**

**Igénylő neve**:………………………………………………………………………….……….

**Lakcíme/Telephelye:**………………………………………………………………………….

**Adószáma:**………………………………………………………..……………………………

**Gépjármű forgalmi rendszáma:**………………………………………………………………

**Gépjármű típusa:**………………………………………………………………………………

**Igénylés neme:**

⁭ Állandó lakos

⁭ Üzlet tulajdonos/bérlő

⁭ Áruszállító

⁭ Készpénzszállító

⁭ Garázstulajdonos/bérlő

⁭ Telephely tulajdonos/bérlő

⁭ Egyéb: …………………………………………….

**Behajtás helye, célállomás:** …………………………………………………..………………

………………………………………………………………………….……….………………

**Behajtás célja:**………………………………………………………………….………………

…………………………………………………………………………….……………………..

**Behajtás rendszeressége:**………………………………………………………………………

Kelt: Bonyhád, ……………………..

………………………………….

Igénylő aláírása

Telefon:…………………………..

**A kérelemhez az alábbi irat másolatait kell csatolni:**

* a kérelemben szereplő gépjármű forgalmi engedélye
* amennyiben a kérelmező vállalkozó, akkor vállalkozói igazolványa
* amennyiben a kérelmező gazdasági társaság, akkor egy hónapnál nem régebbi cégkivonata
* magánszemély esetén személyazonosító igazolványa, lakcímet igazoló hatósági igazolványa

**ELŐZETES HATÁSVIZSGÁLAT**

**az önkormányzati tulajdonú utakon a behajtási engedélyek kiadásának és**

**felhasználásának rendjéről**

A jogalkotásról szóló 2010. évi CXXX törvény (továbbiakban: Jat.) 17. §.-ának (1) bekezdése szerint, a jogszabály előkészítője, előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről, önkormányzati rendelet esetén a helyi önkormányzat képviselőtestületét tájékoztatni kell.

A Jat. 17. §. (2) bekezdése értelmében, a hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen társadalmi, gazdasági, költségvetési hatását, környezeti és egészségi következményeit, adminisztratív terheket befolyásoló hatásait, valamint a jogszabály megalkotásának szükségességét, a jogalkotás elmaradásának várható következményeit, és a jogszabály alkalmazásához szükséges személyi, szervezeti, tárgyi és pénzügyi feltételeket.

1. **A végrehajtás feltételei**

A végrehajtás feltételei biztosítottak.

1. **Társadalmi hatások**

A rendelet-tervezet elfogadásának nincs társadalmi hatása.

1. **Gazdasági hatások**

A rendelet-tervezet elfogadásának nincs gazdasági hatása.

1. **Költségvetési hatások**

A rendelet-tervezet nem növeli az önkormányzat kiadásait

1. **Környezeti hatások**

A rendelet-tervezet elfogadásával ill,. a súlykorlátozás bevezetésével csökken a tehergépjárművek forgalma és ezzel csökken a környezeti terhelés a településen.

1. **Egészségi hatások**

A rendelet-tervezet elfogadásával közvetve kedvezőbb helyzet alakul ki a lakosság közérzetére, egészségére vonatkozóan. Csökken a zaj, regés, és kipufogó gázok kibocsátása.

1. **Adminisztratív terheket befolyásoló hatások**

A rendelet-tervezet elfogadásával a hivatal adminisztrációs terhei és ellenőrzési feladatai növekednek, de a jelenlegi személyi állománnyal biztosítható a feladatellátás.

1. **A jogszabály megalkotásának szükségessége, a jogalkotás elmaradásának várható következményei**

A súlykorlátozás bevezetése miatt szabályozni kell a behajtási engedélyek kiadásának feltételeit és szabályait, hiszen a mindennapi élet, a szolgáltatások biztosítása szükségessé teszi a megengedettnél nagyobb tömegű járművek időszakos, vagy rendszeres behajtását a településre.

1. **A jogszabály alkalmazásához szükséges személyi, szervezeti, tárgyi és pénzügyi feltételei**

A jogszabály alkalmazásának személyi, szervezeti és tárgyi, pénzügyi feltételei rendelkezésre állnak.